27. 7. 90 De Europæiske Fællesskabers Tidende Nr. C 187/1 
II 
(Forberedende retsakter) 
KOMMISSIONEN 
Forslag til Rådets henstilling om samordnet indførelse af digital europæisk trådløs telekom­
munikation (DECT) i Fællesskabet 
KOM(90) 139 endelig udg. —SYN 277 
(Forelagt af Kommissionen den 19. juni 1990) 
(90/C 187/01) 
RÅDET FOR DE EUROPÆISKE FÆLLESSKABER, 
som henviser til Traktaten om Oprettelse af Det Europæiske 
Økonomiske Fællesskab, særlig artikel 235, 
som henviser til forslag fra Kommissionen, 
som henviser til udtalelse fra Europa-Parlamentet, 
som henviser til udtalelse fra Det Økonomiske og Sociale 
Udvalg, og 
som tager følgende i betragtning: 
Rådets henstilling 84/549/EØF (*) tager sigte på indførelse 
af teletjenester på grundlag af en fælles harmoniseret frem­
gangsmåde; 
Rådets resolution af 30. juni 1988 om etablering af et fælles 
marked for teletjenester og -udstyr inden 1992 (2) tager sigte 
på at fremme indførelse af EF-dækkende tjenester på grund­
lag af markedsbehovene; 
de ressourcer, som moderne telekommunikationsnet fremby­
der, bør udnyttes fuldt ud til at fremme Fællesskabets 
Økonomiske udvikling; 
de nuværende systemer for trådløs telefoni i Fællesskabet og 
de frekvensbånd, de anvender, er meget forskellige og kan 
ikke anvendes på tværs af EF's indre landegrænser; de tillader 
således ikke udnyttelse af de stordriftsbesparelser, som et 
virkeligt fælleseuropæisk marked åbner mulighed for; 
(>) EFT nr. L 298 af 16. 11. 1987, s. 49. 
(2) EFT nr. C 257 af 4. 10. 1988, s. 1. Det Europæiske Institut for Telestandarder (ETSI) er i færd 
med at udarbejde en europæisk telestandard (ETS) for digital 
europæisk trådløs kommunikation (DECT); 
ved udarbejdelsen af denne europæiske telestandard (ETS) 
må brugernes sikkerhed, samt behovet for fælleseuropæisk 
interoperabilitet tilgodeses; 
implementering af DECT på europæisk grundlag vil give en 
enestående mulighed for at etablere virkelig fælleseuro­
pæiske faciliteter inden for digital trådløs telefoni; 
en samordnet politik for indførelse af DECT vil gøre det 
muligt at skabe et fælleseuropæisk marked for mobilhånd-
sæt, hvorved der i kraft af håndsættenes ringe størrelse, 
særlige funktioner og pris kan skabes de fornødne forudsæt­
ninger for at opnå en førende stilling på verdensmarkedet; 
et sådant fremtidigt system, der kan formidle både tale og 
data, må baseres på digital teknik, således at kompatibilite­
ten med det generelle digitale miljø og det tjenesteintegrerede 
digitalnet (ISDN) i Fællesskabet tilgodeses, jf. Rådets hen­
stilling 86/659/EØF (3); 
Rådets direktiv .../.. ./EØF af . . . om indbyrdes tilnær­
melse af medlemsstaternes lovgivning om teleterminaludstyr 
samt gensidig anerkendelse af udstyrets overensstemmelse (4) 
vil gøre det muligt hurtigt at fastlægge fælles typegodkendel-
sesspecifikationer for DECT; 
der må tages hensyn til Rådets direktiv 83/189/EØF af 28. 
marts 1983 om en informationsprocedure med hensyn til 
tekniske standarder og forskrifter (5) samt Rådets beslutning 
(3) EFT nr. L 382 af 31. 12. 1986, s. 36. 
(4) EFT nr. L . . . 
(5) EFT nr. L 109 af 26. 4. 1983, s. 8. 
Nr. C 187/2 De Europæiske Fællesskabers Tidende 11. 7. 90 
87/95/EØF af 22. december 1986 om standardisering inden 
for informationsteknologi og telekommunikation (x); 
Rådets direktiv 89/336/EØF af 3. maj 1989 om indbyrdes 
tilnærmelse af medlemsstaternes lovgivning om elektromag­
netisk kompatibilitet (2) finder anvendelse inden for dette 
område; der bør navnlig drages omsorg for at undgå skadelig 
elektromagnetisk interferens; 
det er påkrævet, at der gives restriktionsfri adgang til trådløs 
kommunikation, samt at der er fri bevægelighed for 
DECT-udstyr i hele EF; 
Fællesskabets finansieringsinstrumenter bør udnyttes fuldt 
ud for at fremme udviklingen af telekommunikationsinfra­
strukturerne i Fællesskabet; 
der må tages hensyn til Rådets henstilling 87/371/EØF (3), 
der tilsigter, at visse brugeres presserende behov for 
fælleseuropæisk landbaseret kommunikation tilgodeses, og 
at Kommissionen i fremtiden fremsætter yderligere forslag 
inden for mobilkommunikation; 
en sådan politik vil føre til et tættere europæisk samarbejde 
mellem de offentlige teleadministrationer og koncessione­
rede private operatører, der tilbyder offentlige mobilkommu­
nikationstjenester, i det følgende benævnt »teleadministra­
tionerne«; 
teleadministrationerne, Den Europæiske Konference af Post-
og Teleadministration (CEPT) og teleudstyrsproducenterne i 
medlemsstaterne har afgivet positive udtalelser; 
disse foranstaltninger muliggør en fuld udnyttelse af de 
økonomiske fordele ved trådløse telefoner samt en hurtig 
styrkelse af disses markedspotentiel i Fællesskabet; 
Traktaten indeholder ikke den fornødne specifikke hjemmel 
hertil, 
HENSTILLER: 
1. at teleadministrationerne under overholdelse af EF-be-
stemmelserne gennemfører de detaljerede henstillinger i 
bilaget vedrørende en samordnet indførelse af digital europæisk trådløs telekommunikation (DECT) i Fælles­
skabet. I denne henstilling forstås ved »DECT« termina­
ludstyr, der opfylder den europæiske telestandard for 
digital trådløs telekommunikation baseret på den såkald­
te Multi Carrier/Time Division Multiple Acces/Time 
Division Duplex teknik, samt telekommunikationssyste­
mer med både offentlige og private tjenester, der direkte 
gør brug af sådant udstyr, og hvori brugere, der 
abonnerer på en given tjeneste i én medlemsstat, også kan 
få adgang til tjenesten i enhver anden medlemsstat, 
2. at teleadministrationerne fortsætter samarbejdet inden 
for CEPT og/eller ETSI, specielt for så vidt angår 
målsætningerne og tidsplanerne i bilaget for udarbejdelse 
af specifikationer til DECT-systemet, samt indførelsen af 
dette, 
3. at Kommissionen på grundlag af allerede ekstisterende 
direktiver træffer passende foranstaltninger til at fremme 
færdiggørelsen af specifikationerne og indførelsen af 
DECT-systemet, 
4. at Kommissionen i samarbejde med de berørte parter og 
på grundlag af høringer af disse opstiller en langsigtet 
strategi for, hvorledes det fremtidige fælleseuropæiske 
digitale cellebaserede system og personsøgningssystemet 
sammensmeltes med DECT til et universalt personligt 
kommunikationssystem, på grundlag af de seneste 
undersøgelser og ETSI's arbejdsprogram, 
5. at der, for så vidt angår støtte ydet via Fællesskabets 
finansieringsinstrumenter, tages hensyn til denne hen­
stilling, specielt for så vidt angår den kapitalinvestering, 
der kræves for at etablere DECT-systemets infrastruktu­
rer, 
6. at teleadministrationerne udarbejder og senest den 
31. juni 1991 undertegner en hensigtserklæring om 
indførelse af DECT-systemer til offentlig brug, 
7. at medlemsstaternes regeringer ved udgangen af hvert år, 
begyndende med udgangen af 1990, underretter Kom­
missionen om, hvilke foranstaltninger de har truffet, og 
hvilke problemer der er opstået i forbindelse med 
gennemførelsen af denne henstilling; Kommissionen og 
den Gruppe af Højtstående Embedsmænd vedrørende 
Telekommunikation, der blev nedsat af Rådet den 
4. november 1983, fører tilsyn med, hvorledes arbejdet 
skrider frem, samt at Europa-Parlamentet skal holdes 
regelmæssigt underrettet. 
(») EFTnr. L 36 af 7. 2. 1987, s. 31. 
(2) EFT nr. L 139 af 23. 5. 1989, s. 19. 
(3) EFT nr. L 196 af 17. 1. 1987, s. 81. 
27. 7. 90 De Europæiske Fællesskabers Tidende Nr. C 187/3 
BILAG 
DETALJEREDE BESTEMMELSER OM EN SAMORDNET INDFØRELSE AF DIGITAL EUROPÆISK 
TRÅDLØS TELEKOMMUNIKATION (DECT) I FÆLLESSKABET 
1. GENERELLE BESTEMMELSER 
Det kommende DECT-system skal udvikles i overensstemmelse med den ETS-standard, der udarbejdes af ETSI, 
og skal opfylde følgende generelle krav: 
— det skal kunne benyttes inden for det frekvensbånd (1880 til 1900 MHz), der skal stilles til rådighed for DECT i 
Fællesskabet 
— det skal anvende trådløs teknologi og give mulighed for at opfylde brugernes behov samt kravet om 
interoperabilitet inden for følgende tjenester: 
— en tjeneste til brug i hjemmet med forbindelse til ISDN/det offentlige koblede telefonnet 
— en trådløs telekommunikationstjeneste til brug for erhvervslivet, der kombinerer en privat bicentrals 
muligheder med trådløs telekommunikationsmobilitet, og som kan bruges til transmission af såvel tale som 
ikke-tale 
— en telepunkttjeneste, der giver mulighed for at etablere forbindelse mellem et håndsæt og det offentlige net 
via en offentlig eller pivatejet basisstation 
— en tjeneste, der gennem en radioforbindelse giver adgang til offentlige og private net fra brugerens 
lokalnet 
— det skal give abonnenten en taletransmissionskvalitet, der nogenslunde svarer til de eksisterende faste systemers 
kvalitet 
— det skal give nem adgang til og fra ISDN /det offentlige koblede net 
— det skal give mulighed for samtidig drift af to eller flere indbyrdes uafhængige systemer inden for samme 
geografiske område. 
2. VALG AF TRANSMISSIONSSYSTEM 
De detaljerede transmissionsspecifikationer, der forventes færdige til oktober 1991, skal overholde de relevante 
internationale retningslinjer for beskyttelse mod elektromagnetiske felter, samt Rådets direktiv 89/336/EØF. 
Systemet skal kunne understøtte DECT-systemer, der er anbragt i samme geografiske lokalitet. 
3. NETTETS ARKITEKTUR 
Standarden for nettets struktur og definitionen og den indbyrdes fordeling af funktionerne mellem de forskellige 
systemkomponenter skal være fastlagt inden oktober 1991.1 forbindelse med dette arbejde skal grænsefladerne 
mellem de forskellige systemkomponenter være fuldstændig specificeret for alle de OSI-lag, der anvendes i de 
pågældende tjenester, og for applikationer, der gør brug af nævnte grænseflader (opkaldsbehandling, vedligehold 
osv.). 
4. SYSTEMSPECIFIKATION OG -IMPLEMENTERING 
Teleadministrationerne og operatørerne bærer ansvaret for oprettelse af DECT-baserede offentlige tjenester i 
deres land. Størsteparten af trafikken på et lands net bliver af national art, men systemet skal tillade uindskrænket 
roaming. Systemspecifikationerne skal ydermere udformes således, at systemet bliver rentabelt både i områder 
med lille trafik og i områder med stor trafik. Udarbejdelsen af systemspecifikationerne skal være afsluttet inden 
oktober 1991, således at DECT kan indføres i 1992. 
5. SYSTEMFACILITETER 
Specifikationerne for tjenester og faciliteter skal foreligge til oktober 1991. De opdeles i to kategorier, nemlig af 
minimal og supplerende art. 
Minimumstjenester og -faciliteter 
Ved minimumstjenester og -faciliteter forstås de funktioner, der som et minimum skal være tilstede i enhver 
applikation. 
Nr. C 187/4 De Europæiske Fællesskabers Tidende 27. 7. 90 
Minimumstjenester med generiske funktioner skal for hver enkelt potentiel DECT-applikation omfatte 
følgende: 
Generiske funktioner: 
— grænseflade til ISDN 
— samme funktioner som en kabelforbundet telefon, der direkte eller indirekte (f.eks. via PABC) er tilsluttet 
ISDN/det offentlige koblede net 
— signaleringsmuligheder, der tilgodeser standardtelefonens funktioner 
— opkalds- og samtalesikkerhed 
— nødtjenester 
— kompatibilitet mellem applikationer til brug i hjemmet, i erhvervslivet og i forbindelse med telepunkter. 
Ekstratjenester og -faciliteter 
Ekstratjenester skal tilvejebringes på grundlag af restriktionsfri konkurrence, idet der tages hensyn til landets 
særlige forhold i forbindelse med tjenesternes implementering. Hvis en ekstratjeneste eller -facilitet eventuelt ikke 
står til rådighed, må dette ikke have nogen indflydelse på DECT-systemets funktioner. Tilrådighedsstillelse af en 
ekstratjeneste eller -facilitet inden for ét lands system må ikke medføre højere takster for det pågældende systems 
minimumstjeneste eller kræve større funktionalitet eller højere takster inden for andre landes systemer. 
6. SIGNALERING 
Brugertilslutningssignalering (abonnentsignalering) fastlægges på grundlag af principperne i ETSI's ISDN-stan-
darder og skal give mulighed for at anvende ekstratjenester i ISDN/det offentlige koblede telefonnet. 
Signalering inden for nettet og mellem net bør fastlægges inden for rammerne af SS nr. 7, således at international 
roaming og hand-over faciliteter muliggøres. 
7. TAKSTOVERVEJELSER 
I betragning af, at DECT-tjenesten i Fællesskabet skal baseres på radiofrekvenser, dvs. en knap ressource, og på 
baggrund af tendensen til, at taksterne ikke længere fastsættes på grundlag af afstanden, idet transmissionsom-
kostninger for telefonsamtaler over længere distancer kun udgør en forholdsvis lille del af det samlede beløb, 
foreslås, det, at afgiften for den offentlige DECT-tjeneste i hovedsagen baseres på, hvor længe der er lagt beslag på 
radiokanalen. 
De grundlæggende takstprincipper for debitering af EF-tjenesten og krydsdebitering mellem landenes operatører 
for håndtering af roaming-trafik må klarlægges inden juni 1991, således at konsekvenserne for nettet kan 
undersøges og eventuelle problemer løses i tide. 
8. GEOGRAFISK DÆKNING 
DECT-systemet forventes indført i Fællesskabet senest ved udgangen af 1992. DECT-telepunktsystemet forventes 
at være tilgængeligt i større byområder senest i 1995. 
Teleadministrationerne og operatørerne bør sammen indlede undersøgelser af, hvilke prioriteter der bør gælde 
med hensyn til dækningen for at få så hurtig en udbredelse som mulig af et EF-dækkende system. Der skal i denne 
forbindelse tages hensyn til de behov, brugerne har i Europas største vej-, jernbane- og luftfartsknude-
punkter.